แรงซื้อกลับหุ้นใหญ่หนุน SET บวกคืน 20 จุด โบรกฯมองพรุ่งนี้ไปต่อ วางแนวต้าน 1,590 จุด
แรงซื้อกลับหุ้นใหญ่หนุน SET บวกคืน 20 จุด โบรกฯมองพรุ่งนี้ไปต่อ วางแนวต้าน 1,590 จุด
แรงซื้อกลับหุ้นใหญ่หนุน SET บวกคืน 20 จุด โบรกฯมองพรุ่งนี้ไปต่อ วางแนวต้าน 1,590 จุด
9 ม.ค. 2563

ผู้สื่อข่าวรายงานว่า ดัชนีปิดตลาดวันนี้ ที่ระดับ 1,579.64 จุด บวก 20.37 จุด หรือ 1.31% มูลค่าการซื้อขาย 6.65 หมื่นล้านบาท
10 หุ้นดันดัชนีวันนี้

ด้าน นายศราวุธ เตโชชวลิต ผู้อำนวยการอาวุโสฝ่ายวิเคราะห์หลักทรัพย์ บล.อาร์เอชบี (ประเทศไทย) กล่าวว่า ตลาดหุ้นไทยวันนี้ปรับตัวขึ้นตามการฟื้นตัวของตลาดต่างประเทศ โดยตลาดหุ้นเอเชียและยุโรป รวมถึงดาวโจนส์ฟิวเจอร์ส ต่างอยู่ในแดนบวก หลังจากสถานการณ์ตึงเครียดในตะวันออกกลางผ่อนคลายลงจากที่สหรัฐระบุว่าจะไม่มีการตอบโต้อิหร่านด้วยกำลังทางทหาร ทำให้นักลงทุนสบายใจขึ้นในช่วงสั้น
ทั้งนี้ ตลาดบ้านเราวันนี้ปรับตัวขึ้นได้จากแรงซื้อกลับ และนักลงทุนยังมีความมั่นใจขึ้นมาบ้างหลังจากนักลงทุนต่างชาติซื้อสุทธิในช่วงที่ผ่านมา อย่างไรก็ดี ยังมีปัจจัยที่ต้องรอการปลดล็อค ทั้งเรื่องงบประมาณปี 63 หากผ่านสภาฯก็จะทำให้มีเงินเข้ามาในระบบช่วยกระตุ้นเศรษฐกิจ และการจัดกิจกรรมที่มีนัยทางการเมืองในช่วงปลายสัปดาห์นี้ หากผ่านไปด้วยดีเชื่อว่าจะทำให้ตลาดฯ ค่อยๆ ฟื้นตัวขึ้น
แนวโน้มการลงทุนในวันพรุ่งนี้ (10 ม.ค.) นายศราวุธ กล่าวว่า ตลาดฯยังมีโอกาสปรับตัวขึ้นต่อไปได้ โดยมีแนวรับ 1,570 จุด ส่วนแนวต้าน 1,590 จุด
ส่วนหลักทรัพย์ที่มีมูลค่าการซื้อขายสูงสุด 5 หลักทรัพย์ ได้แก่
GPSC มูลค่าการซื้อขาย 3,810.54 ล้านบาท ปิดที่ 91.00 บาท เพิ่มขึ้น 2.75 บาท
PTTEP มูลค่าการซื้อขาย 2,980.09 ล้านบาท ปิดที่ 133.00 บาท ลดลง 1.00 บาท
CPALL มูลค่าการซื้อขาย 2,925.86 ล้านบาท ปิดที่ 74.00 บาท เพิ่มขึ้น 1.50 บาท
BAM มูลค่าการซื้อขาย 2,830.89 ล้านบาท ปิดที่ 21.90 บาท เพิ่มขึ้น 1.10 บาท
KBANK มูลค่าการซื้อขาย 2,483.50 ล้านบาท ปิดที่ 138.50 บาท ลดลง 1.50 บาท
ตลาดหุ้นเอเชีย
